Osiyo Taraqqiyot Banki vitse-prezidenti O‘zbekistonga tashrif buyurdi

Osiyo Taraqqiyot Banki (OTB) vitse-prezidenti Jang Vensay ish yuzasidan O‘zbekistonga tashrif buyurdi. Bu xususda bank matbuot xizmati xabariga asoslanib UzDaily.uz xabar bermoqda.

OTB ma’lumotlariga ko‘ra, Jang Vensay Bosh vazirning birinchi o‘rinbosari, moliya vaziri, O‘zbekistondan OTB boshqaruvchisi Rustam Azimov bilan uchrashdi. Uchrashuv davomida tomonlar O‘zbekiston hamda Osiyo Taraqqiyot Banki o‘rtasidagi hamkorlik masalalarini muhokama qildilar.
Avvalroq OTB vitse-prezidenti O‘zbekiston Tashqi iqtisodiy aloqalar, investitsiya va savdo vazirligida ham muzokaralar olib borgani haqida xabar berilgan edi.
Shuningdek, O‘zbekistonga tashrifi davomida Jang Vensay OTB tomonidan moliyalashtirilgan ayrim loyihalar faoliyati bilan tanishdi.